༄༅། །བླ་མ་མཆོད་པའི་ཁྲིད་ཡིག་སྙན་བརྒྱུད་མན་ངག་གཏེར་གྱི་
ཁ་བྱང་ཞེས་བྱ་བ་བཞུགས་སོ། །
རྗེ་བཙུན་བླ་མ་དམ་པ་ཐུབ་དབང་རྡོ་རྗེ་འཆང་དང་དབྱེར་མ་མཆིས་པའི་
ཞབས་ལ་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་དུས་ཐམས་ཅད་
དུ་རྗེས་སུ་གཟུང་དུ་གསོལ། རྣམ་དག་འོད་གསལ་དབྱིངས་ལས་མི་གཡོ་བར། །
མཁའ་ཁྱབ་འགྲོ་ལ་གང་འདུལ་སྐུར་བསྟན་ཏེ། །སྐུ་གསུམ་གཞལ་མེད་ཁང་དུ་
འཁྲིད་མཛད་པ། །བློ་བཟང་རྡོ་རྗེ་འཆང་ལ་ཕྱག་འཚལ་ལོ། །མགོན་དེའི་ སྤྲུལ་
པའི་བཀོད་པ་མཐའ་ཡས་ཀྱང་། །ཞིང་འདིར་སྙན་བརྒྱུད་གདམས་པ་སྤེལ་བའི་
ཕྱིར། །བློ་བཟང་དོན་ཀུན་གྲུབ་ཅེས་སྙན་པར་གྲགས། །གྲུབ་མཆོག་དབེན་ས་པ་
ལ་སྙིང་ནས་འདུད། །མདོ་སྔགས་གསུང་རབ་ཀུན་གྱི་སྙིང་པོའི་བཅུད། །རྒྱ་བོད་
མཁས་གྲུབ་མ་ལུས་གཤེགས་པའི་ཤུལ། །བློ་བཟང་རྡོ་རྗེ་འཆང་གི་སྙན་བརྒྱུད་
ཀྱི། །མན་ངག་སྩོལ་མཛད་བླ་མ་རྣམས་ལ་འདུད། །དད་ལྡན་སློབ་མས་ཆེས་ཆེར་
བསྐུལ་གྱུར་པས། །ཐུབ་དབང་རྡོ་རྗེ་འཆང་ཆེན་ཙོང་ཁ་པའི། །སྙན་བརྒྱུད་མན་
ངག་གཏེར་གྱི་ཁ་བྱང་ཙམ། །བྲི་ལ་གནས་གསུམ་མཁའ་འགྲོས་གྲོགས་མཛོད་
ཅིག །
དེ་ཡང་དལ་བའི་རྟེན་ལ་སྙིང་པོ་མཆོག་ལེན་པར་འདོད་པའི་སྐྱེ་བོ་རྣམ་
དཔྱོད་ཅན་དག་གིས་ཐོག་མར་ལམ་མ་ནོར་བར་སྟོན་པའི་བཤེས་གཉེན་དམ་པ་
འབད་པ་དུ་མས་བཙལ་ལ། དམ་པའི་མགོན་དང་ཕྲད་ཅིང་དེས་རྗེས་སུ་བཟུང་བ་
- 55-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
ན་མཉེས་པ་གསུམ་གྱི་སྒོ་ནས་མཉེས་པར་བྱས་ཏེ། ཐོག་མར་བྱང་ཆུབ་ལམ་གྱི་
རིམ་པའི་ཁྲིད་ཡོངས་སུ་རྫོགས་པའི་བཀའ་དྲིན་ནོས་ཏེ་ཐོས་པ་དང་བསམ་པའི་
སྒོ་ནས་ངེས་པ་ཕུ་ཐག་ཆོད་པ་ཞིག་བཙལ། དེ་ནས་ལམ་གྱི་དམིགས་རྣམ་ལ་
འདྲིས་པར་བྱས་ཏེ་ཡུན་རིང་དུ་སྦྱངས་པས་ཐེག་པ་ཆེན་པོའི་རིགས་ཀྱི་ནུས་ང
་པ་
ཆེས་ཆེར་བརྟས་ཏེ་སྲིད་པའི་ཕུན་ཚོགས་མཐའ་དག་ལ་ཞེན་པ་ལོག་ཅིང་། ཐོག་
མ་མེད་པ་ནས་དྲིན་གྱིས་བསྐྱངས་པའི་མ་དྲིན་ཅན་རྣམས་འཁོར་བའི་རྒྱ་མཚོ་ཆེན་
པོར་བྱིང་ཞིང་བཟོད་གླགས་མེད་པའི་སྡུག་བསྔལ་སྣ་ཚོགས་ཀྱིས་ཉམ་ཐག་པ་
མཐོང་ནས་བྱམས་པ་དང་སྙིང་རྗེས་ཡིད་རང་དབང་མེད་པར་བསྐྱོད་དེ་མ་དྲིན་
ཅན་རྣམས་སྲིད་ཞིའི་འཇིགས་པ་མཐའ་དག་ལས་སྒྲོལ་བའི་ཕྱིར་སངས་རྒྱས་ཀྱི་
གོ་འཕང་ཐོབ་འདོད་ཆེས་ཤུགས་དྲག་པོས་རྒྱལ་སྲས་ཀྱི་སྤྱོད་པ་ལ་སློབ་པ་ན།
རང་གི་ངོས་ནས་སེམས་ཅན་རེ་རེའི་སྡུག་བསྔལ་བསལ་བའི་ཕྱིར་དང་། སངས་
རྒྱས་ཀྱི་རྒྱུ་ཚོགས་ཕྲ་མོ་རེ་བསྒྲུབ་པའི་ཕྱིར་དུ་ཡང་བསྐལ་ཆེན་འབུམ་ཕྲག་མང་
པོར་མནར་མེད་ཀྱི་མེ་ནང་ཁོ་ནར་གནས་ནས་སངས་རྒྱས་ཀྱི་གོ་འཕང་བསྒྲུབ་
དགོས་ཀྱང་སྒྱིད་ལུག་དང་ཞུམ་པ་སྐད་ཅིག་ཀྱང་མེད་པར་སྤྲོ་དགས་འཇུག་ནུས་
པའི་སྙིང་སྟོབས་དང་གོ་ཆའི་བརྩོན་འགྲུས་ཡོད་ཀྱང་། མ་དྲིན་ཅན་རྣམས་ཀྱི་ངོས་
ནས་བསམས་པ་ན་སྐད་ཅིག་རེ་རེ་ལའང་འཚང་རྒྱ་བ་ལ་ཆེས་རིངས་ནས་མྱུར་བ་
མྱུར་བར་སངས་རྒྱས་ཀྱི་གོ་འཕང་བདེ་བླག་ཏུ་ཐོབ་པའི་ཐབས་ཟབ་མོ་ཇི་ལྟ་བུ་
ཞིག་ཡོད་སྙམ་དུ་བསམས་པ་ན། བསྐལ་ཆེན་གྲངས་མེད་ལ་མི་ལྟོས་པར་
སྙིགས་
དུས་ཀྱི་ཚེ་ཐུང་གཅིག་ལ་སངས་རྒྱས་བཅོམ་ལྡན་འདས་ཀྱི་གོ་འཕང་བདེ་བླག་ཏུ་
སྟེར་བར་བྱེད་པའི་ཐབས་ཟབ་མོ་གསང་སྔགས་བླ་མེད་ཀྱི་ལམ་ལ་ཡོད་པར་རིག་
-56-

བླ་མ་མཆོད་པའི་ཁྲིད་ཡིག་སྙན་བརྒྱུད་མན་ངག་གཏེར་གྱི་ཁ་བྱང་།
ནས། གསང་སྔགས་བླ་ན་མེད་པའི་སྒོར་ཞུགས་ཏེ་དམ་ཚིག་དང་སྡོམ་པ་སྲོག་
དང་བསྡོས་ཏེ་བསྲུང་བ་གཞིར་བཞག་ནས་ལམ་རིམ་པ་གཉིས་ཀྱི་རྣལ་འབྱོར་ལ་
འབད་དགོས་ཤིང་། དེ་ལྟར་འབད་པའི་ཚེ་ལམ་གྱི་སྙིང་པོའི་གནད་མཐར་ཐུག་པ་
གང་ལ་བརྟེན་ན་ལམ་མྱུར་དུ་འགྲོད་པར་ནུས་ཤིང་ལམ་གྱི་གེགས་སེལ་བ་དང་
མཐུན་ རྐྱེན་ ཚོགས་ མྱུར་ དུ་ རྫོགས་ པ་ དང་། ། ལམ་ ལ་ བོགས་ མྱུར་ དུ་ ཐོན་ པར་
འགྱུར་བའི་མན་ངག་གི་སྙིང་པོ་མཐར་ཐུག་པ་ནི་མདོ་སྔགས་ཀྱི་ལམ་གྱི་གནད་
མཐའ་དག་ཡོངས་སུ་རྫོགས་པའི་བླ་མ་ལྷའི་རྣལ་འབྱོར་འདི་ཉིད་ཡིན་ལ། དེ་
ཡང་སྤྱིར་ལེགས་ཚོགས་ཐམས་ཅདཀྱི་རྩ་བ་དགེ་བའི་བཤེས་གཉེན་ལ་རག་ལས་
པ་ནི་གསུང་རབ་དགོངས་འགྲེལ་དང་བཅས་པ་ཐམས་ཅད་ནས་ལན་ཅིག་མིན་
པར་གསུངས་ཤིང་། དེའི་ནང་ནས་ཀྱང་ཐེག་པ་ཆེན་པོ་ལ་ནི་རྒྱུད་ལ་ཡོན་ཏན་ཅི་
སྐྱེ་བ་ཐམས་ཅད་དགེ་བའི་བཤེས་གཉེན་གྱི་བྱིན་རླབས་ལ་རག་ལས་པ་དང་། ས་
ལམ་གྱི་ཡོན་ཏན་ཐམས་ཅད་ཀྱི་གཞི་དང་རྩ་བ་དང་རྟེན་ལྟ་བུ་ནི་དགེ་བའི་བཤེས་
གཉེན་ཚུལ་བཞིན་དུ་བསྟེན་པ་ཉིད་ཡིན་པས་ས་ལམ་གོང་ནས་གོང་དུ་བགྲོད་པ་
དང་མཐར་འབྲས་བུ་རྫོགས་པའི་སངས་རྒྱས་ཀྱི་གོ་འཕང་ཐོབ་པ་ཐམས་ཅད་ཐེག་
པ་ཆེན་པོའི་ལམ་མ་ནོར་བར་སྟོན་པའི་དགེ་བའི་བཤེས་གཉེན་ཞིག་གི་མཐུ་ལ་
ལྟོས་པར་གསུངས་ལ། ཁྱད་པར་དུ་ཡང་གསང་སྔགས་བླ་ན་མེད་པར་རྒྱུད་སྡེ་
རིན་པོ་ ཆེ་རྣམས་སུ་དངོས་གྲུབ་ཐམས་ཅད་ཀྱི་ རྩ་བ་བླ་མ་ཉིད་ཡིན་ པ་ དང་།
སྔགས་ཀྱི་མན་ངག་སྟོན་པའི་བླ་མ་ནི་རྡོ་རྗེ་འཆང་ལས་ཀྱང་ལྷག་པ་དང་། སངས་
རྒྱས་ཐམས་ཅད་མཆོད་པ་བས་བླ་མའི་བ་སྤུ་གཅིག་མཆོད་པ་ལྷག་པ་སོགས་རྒྱ་
ཆེར་གསུངས་ཤིང་། དམ་ཚིག་ཐམས་ཅད་ཀྱི་ནང་ནས་ཀྱང་བླ་མའི་དམ་ཚིག་ཉིད་
- 57 -

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
གཙོ་བོར་བསྟན་ཏོ། །དེས་ན་དཔལ་གསང་བ་འདུས་པའི་རྩ་རྒྱུད་དང་། བཤད་
རྒྱུད་རྡོ་རྗེ་ཕྲེང་བ་ལ་སོགས་པའི་བླ་མེད་ཀྱི་རྒྱུད་སྡེ་རིན་པོ་ཆེ་རྣམས་ཀྱི་དགོངས་
པའི་དོན་རྗེ་ཐམས་ཅད་མཁྱེན་པ་ཆེན་པོས་སྔགས་ཀྱི་གཞུང་ཆེན་མོ་མཐའ་དག་
དང་། ལྷག་པར་བླ་མ་ལྔ་བཅུ་པའི་རྣམ་བཤད་དང་། རིམ་ལྔ་གདན་རྫོགས་ཀྱི་
དམར་ཁྲིད་དང་། ཆོས་དྲུག་གི་ཁྲིད་ཡིག་ཡིད་ཆེས་གསུམ་ལྡན་རྣམས་སུ་རྒྱུད་སྡེ་
རིན་པོ་ཆེ་ནས་གསུངས་པའི་བླ་མའི་རྣལ་འབྱོར་ཁྱད་པར་ཅན་མཛད་དོ། །དེ་ལྟ་
ནའང་མན་ངག་གི་གནད་ཞིབ་པར་ནི་བླ་མའི་ཞལ་ལས་ཤེས་དགོས་པ་ཆེས་མང་
དུ་སྣང་ལ། རྗེ་ཐམས་ཅད་མཁྱེན་པའི་སྙན་བརྒྱུད་ཀྱི་མན་ངག་ཡོངས་སུ་རྫོགས་
པ་ནི་ རྗེ་ བཙུན་ འཇམ་དཔལ་ རྒྱ་མཚོ་དང་། ནང་ཐུགས་ཀྱི་སྲས་གཅིག་མཁས་
གྲུབ་ཐམས་ཅད་མཁྱེན་པ་གཉིས་ལ་མངའ་ཞིང་། དེ་གཉིས་ཀས་བ་སོ་ཆོས་ཀྱི་
རྒྱལ་ མཚན་ རྗེས་ སུ་ བཟུང་ སྟེ་ སྙན་བརྒྱུད་ ཀྱི་ མན་ ངག་ ཡོངས་ སུ་ རྫོགས་ པར་
བ་སོ་ཆོས་ཀྱི་རྒྱལ་མཚན་གྱིས་གྲུབ་ཆེན་ཆོས་རྡོ་རྗེ་ལ་ཡོངས་སུ་རྫོགས་
པར་གནང་། གྲུབ་ཆེན་ ཆོས་ རྡོ་ རྗེས་ རྒྱལ་ བ་ བློ་ བཟང་ དོན་ གྲུབ་ ལ་ཡོངས་ སུ་
གནང་།
རྫོགས་པར་གནང་།
གྲུབ་ཆེན་དབེན་ས་པ་ཆེན་པོ་ནི་རྗེ་བླ་མའི་སྙན་བརྒྱུད་ཀྱི་
མན་ངག་ཡོངས་སུ་རྫོགས་པའི་བདག་པོ་ཡིན་པར་གྲུབ་ཆེན་རང་ཉིད་ཀྱི་ཞལ་
གྱིས་ བཞེས་ པ་ ནི། ། འཇམ་ པའི་ དབྱངས་ ཀྱི་ སྲས་ ཀྱི་ ཐུ་ བོ་ མཆོག །བློ་བཟང་
གྲགས་པ་ཞེས་བྱའི་བླ་མ་དེའི། །གསུང་གི་སྙིང་པོ་སྙན་བརྒྱུད་འཛིན་པ་ནི། །དེང་
སང་དུས་ན་ཁོ་བོ་ཙམ་དུ་བས། །ཞེས་གསུངས་སོ། །གྲུབ་ཆེན་དབེན་ས་པ་ཆེན་
པོས་མཁས་གྲུབ་སངས་རྒྱས་ཡེ་ཤེས་ལ་སྙན་བརྒྱུད་ཀྱི་མན་ངག་ཡོངས་སུ་རྫོགས་
པར་གནང་། མཁས་གྲུབ་སངས་རྒྱས་ཡེ་ཤེས་ཀྱིས་པཎ་ཆེན་བློ་བཟང་ཆོས་ཀྱི་
- 58 -

བླ་མ་མཆོད་པའི་ཁྲིད་ཡིག་སྙན་བརྒྱུད་མན་ངག་གཏེར་གྱི་ཁ་བྱང་།
རྒྱལ་མཚན་ལ་དབེན་ས་སྙན་བརྒྱུད་ཀྱི་མན་ངག་ཡོངས་སུ་རྫོགས་པར་གནང་སྟེ་
བསྟན་པའི་བདག་པོར་མངའ་གསོལ། པཎ་ཆེན་ཐམས་ཅད་མཁྱེན་པ་རྗེ་བཙུན་
བློ་བཟང་ཆོས་ཀྱི་རྒྱལ་མཚན་དཔལ་བཟང་པོས་མདོ་སྔགས་ཀྱི་ལམ་གྱི་གནད་
མཐའ་དག་ཡོངས་སུ་རྫོགས་པའི་བླ་མ་ལྷའི་རྣལ་འབྱོར་ཁྱད་པར་ཅན་འདི་མཛད་
དོ། །དེས་ན་བློ་གྲོས་ཅན་རྣམས་ཀྱིས་ནི་འདི་ལྟ་བུའི་བླ་མའི་རྣལ་འབྱོར་ཐུགས་
དམ་གྱི་མཐིལ་དུ་བཟུང་ནས་ཉམས་ལེན་སྙིང་པོར་བྱ་དགོས་ཤིང་། དེ་ཡང་ཚིག་
ཙམ་དང་རྒྱུ་མཚན་ཡང་དག་མེད་པར་ཞེན་པས་འཇུག་པའི་མོས་བློ་ཙམ་མིན་པར་
མན་ངག་གི་གནད་མཐར་ཐུག་པ་ཡིན་པའི་ཚུལ་ལ་ངེས་པ་གཏིང་ཐག་པ་ནས་
འདྲོངས་པ་ཞིག་དགོས་པས། བླ་མའི་རྣལ་འབྱོར་འདི་རྒྱལ་བ་རྡོ་རྗེ་འཆང་གིས་
རྒྱུད་ སྡེ་ རིན་ པོ་ ཆེ་ རྣམས་ སུ་ ཇི་ ལྟར་གསུང་ཚུལ། འཕགས་ཡུལ་གྱི་གྲུབ་ཆེན་
རྣམས་ཀྱིས་ཉམས་བཞེས་ཇི་ལྟར་མཛད་ཚུལ། རྗེ་ཐམས་ཅད་མཁྱེན་པས་སྔགས་
ཀྱི་གཞུང་རྣམས་སུ་ཇི་ལྟར་གསུང་ཚུལ། སྙན་ནས་སྙན་དུ་བརྒྱུད་པའི་མན་ངག་ཇི་
ལྟར་བྱུང་ཚུལ་བཅས་ཞིབ་ཏུ་ཤེས་པ་ཤིན་ཏུ་གལ་ཆེ་བས། དེ་དག་གི་ཚུལ་རྣམས་
དགེ་བའི་བཤེས་གཉེན་གྱི་ཞལ་ལས་ཞིབ་ཏུ་ཤེས་པར་བྱའོ། །
དེས་ན་འདིར་ལམ་གྱི་ལུས་ཡོངས་སུ་རྫོགས་པའི་བླ་མ་ལྷའི་རྣམ་འབྱོར་
ཉམས་སུ་ལེན་ཚུལ་ལ་གཉིས། ཐུན་གྱི་ངོ་བོ་ལ་ཇི་ལྟར་བྱ་བ་དང་། ཐུན་མཚམས་
སུ་ཇི་ལྟར་བྱ་བའི་ཚུལ་ལོ། །དང་པོ་ལ་གསུམ། སྔོན་འགྲོ་དང༌། དངོས་གཞི་དང་།
མཇུག་ཏུ་ཇི་ལྟར་བྱ་བའི་ཚུལ་ལོ། དང་པོ་ལ་གཉིས། སྤྱིའི་སྔོན་འགྲོ་དང༌། ཁྱད་
པར་གྱི་སྔོན་འགྲོའོ། །དང་པོ་ལ་གཉིས། ཀུན་སློང་བཅོས་པ་དང༌། སྐྱབས་འགྲོ་
སེམས་བསྐྱེད་བྱ་བའོ། །
-59-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
དང་པོ་ནི་ཡིད་མཐུན་གྱི་དབེན་པའི་གནས་སུ་ཆག་ཆག་དང་ཕྱག་བདར་
བྱས་ཏེ་སྐུ་གསུང་ཐུགས་ཀྱི་རྟེན་དགྲམ། ཅི་འབྱོར་པའི་མཆོད་པ་གཡོ་མེད་པར་
བཙལ་ལ་བཀོད་པ་མཛེས་པར་བཤམ། བདེ་བའི་སྟན་ལ་ལུས་རྣམ་སྣང་གི་ཆོས་
བདུན་ལྡན་དུ་འཁོད་ནས་ཐོག་མར་རང་རྒྱུད་ལ་བརྟག་པར་བྱའོ། །དེ་ཡང་བློ་ཁ་
ནང་དུ་ལོག་སྟེ་རང་གི་སེམས་ཆགས་སོགས་ཉོན་མོངས་པའི་དབང་དུ་སོང་འདུག་
གམ། དད་པ་ལ་སོགས་པའི་དགེ་སེམས་གང་འདུག་སྙམ་དུ་བརྟག་པར་བྱ། དེ་
ལྟར་བརྟགས་པ་ན་བདག་ལྟ་བུའི་བློ་དམན་རྣམས་ལ་ནི་སེམས་ཉོན་མོངས་པ་སྣ་
ཚོགས་ཀྱིས་གཟིར་ཅིང་ཚེ་འདིའི་སྣང་ཤས་འབའ་ཞིག་འཆར་བ་ཤས་ཆེ་བས་
ཆགས་ སོགས་ ཉོན་མོངས་པའི་དབང་དུ་སོང་བར་འདུག་ན། དེ་ངོས་ཟིན་ པར་
བྱས་ལ་བློ་ངན་འདི་ལྟ་བུ་ཞིག་གིས་འཁོར་བ་ཐོག་མ་མེད་པ་ནས་ད་ལྟའི་བར་དུ་
བདག་རང་དབང་མེད་པར་འཁོར་བར་འཁྱམས་ཤིང་སྡུག་བསྔལ་བར་མ་ཆད་དུ་
མྱོང་དུ་བཅུག་པ་ཡིན་པས། ད་ནི་བློ་ངན་འདིའི་དབང་དུ་སྐད་ཅིག་ཀྱང་མི་གཏང་
ཞིང་། ཕྱིན་ཆད་རྒྱུད་ལ་བློ་ངན་འདི་ནམ་ཡང་མི་སྐྱེ་བར་བྱའོ་སྙམ་དུ་འདུན་པ་
དང་སྙིང་སྟོབས་ཤུགས་དྲག་བསྐྱེད་ལ། རླུང་ཕྱིར་འབུད་པ་དང་མཉམ་དུ་ཉོན་
མོངས་དེ་དག་ ཕྱིར་ སངས་ཀྱིས་བུས་པའི་མོས་པ་བྱ། རླུང་ནང་དུ་རྔུབ་པ་དང་
མཉམ་དུ་བླ་མ་ལྷ་ཚོགས་ཐམས་ཅད་ཀྱི་བྱིན་རླབས་ནུས་མཐུ་རྣམས་འོད་དཀར་
པོའི་རྣམ་པར་བསྡུས་ཏེ་རང་གི་སྙིང་ནང་དུ་ཞུགས་པས་ཕྱིན་ཆད་ཉོན་མོངས་པ་སྐྱེ་
བའི་རྒྱུན་བཅད། དགེ་སེམས་ཁྱད་པར་ཅན་འཕེལ་བའི་མོས་པ་བྱའོ། །དེ་ལྟར་
ཀུན་སློང་ལ་བརྟག་པ་ནི་དགེ་སྦྱོར་གང་བྱེད་ཐམས་ཅད་ཀྱི་ཐོག་མར་ཤིན་ཏུ་གལ་
ཆེ་བ་སྒོམ་རྣམས་ཀྱི་དང་པོ་ཆོས་ཀྱི་དབུའི་རྒྱ་གར་སྐད་ལྟ་བུར་གསུངས་སོ། །
- 60 -

བླ་མ་མཆོད་པའི་ཁྲིད་ཡིག་སྙན་བརྒྱུད་མན་ངག་གཏེར་གྱི་ཁ་བྱང་།
དགའ་ལྡན་བཀའ་བརྒྱུད་རིན་པོ་ཆེའི་ཕྱག་ཆེན་རྩ་བ་རྒྱལ་བའི་གཞུང་ལམ་ལས།
བསམ་གཏན་བདེ་བའི་སྟེགས་བུ་ལ། །ལུས་གནད་བདུན་དང་ལྡན་བྱས་ལ། །
རླུང་རོ་དགུ་ཕྲུགས་དག་ཏུ་བསལ། །རིག་པ་དྭངས་སྙིགས་ལེགས་པར་ཕྱེ། །ཞེས་
རླུང་རོ་དགུ་ཕྲུགས་སུ་བསལ་ནས་རིག་པ་དྭངས་སྙིགས་འབྱེད་པའི་ཚུལ་གསུངས་
ང་ཤིན་ཏུ་གནད་ཆེ་བར་ཡོད་པས་དེའི་ཚུལ་ནི་བླ་མའི་ཞལ་ལས་ཤེས་ པ་
བྱའོ། ། །དེ་ལྟར་ཀུན་སློང་ངན་པ་བསལ་ལ་སེམས་གསལ་ཞིང་དྭངས་པའི་ངང
ནས་འདི་ལྟར་བསམ་སྟེ། ག་རེ་འཁོར་བ་ཐོག་མ་མེད་པ་ནས་ད་ལྟའི་བར་དུ་སྡུག་
བསྔལ་བར་མ་ཆད་དུ་མྱོང་འདུག་ཀྱང་སྐྱོ་བ་དང་སུན་པ་སྐད་ཅིག་ཀྱང་མེད་པར་
འཁོར་བའི་གནས་འབའ་ཞིག་ལ་མངོན་པར་དགའ་བའི་བློ་ངན་འདིའི་དབང་དུ་
སོང་ན་ད་དུང་སྔར་ལྟར་མཐའ་མེད་མུ་མེད་དུ་སྡུག་བསྔལ་འབའ་ཞིག་མྱོང་དགོས་
པར་འདུག །དེས་ན་ད་རེས་བླ་མ་དཀོན་མཆོག་གི་ཐུགས་རྗེས་དལ་བའི་རྟེན་
བཟང་ པོ་ ཐོབ། ། ལམ་ མ་ ནོར་ བར་ སྟོན་ པའི་ བཤེས་ གཉེན་ དམ་ པས་ རྗེས་ སུ་
༔
བཟུང་། མཇལ་ བར་ དཀའ་ བ་ སངས་ རྒྱས་ ཀྱི་ བསྟན་ པ་ རིན་ པོ་ ཆེ་ ཡོངས་ སུ་
རྫོགས་ པ་ དང་ མཇལ། · བླང་དོར་ འབྱེད་ པའི་ ཤེས་ རབ་ ཀྱི་ མཐུ་ ཅུང་ ཟད་ རྙེད།
རང་གི་ངོས་ནས་ཉམས་སུ་ལེན་ནུས་ན་སྙིགས་དུས་ཀྱི་ཚེ་ཐུང་གཅིག་ལ་སངས་
རྒྱས་ཀྱི་གོ་འཕང་བདེ་བླག་ཏུ་སྟེར་བའི་གདམས་པ་ཟབ་མོ་འདི་འདྲ་ཐོབ།
དེ་ལྟ་
བུའི་ཆོས་ཟབ་མོ་ ཉམས་ སུ་ ལེན་ པར་ བྱེད་ པ་ ལ་ རང་ དབང་ ཡོད་ པའི་ སྐབས་
འདིར་འབད་ནས་བཙན་ས་ཟིན་པ་ཞིག་མ་བྱས་ན། སླར་རྟེན་བཟང་འདི་འདྲ་
ཤིན་ཏུ་རྙེད་པར་དཀའ། ལན་ཅིག་རྙེད་པ་འདི་ཡང་ཡུན་རིང་དུ་མི་གནས་པར་
མྱུར་དུ་འཇིག་སྟེ། ངེས་པར་འཆི། ནམ